text: হালিশহর রোড বেপারী পাড়া জামে মসজিদ থেকে ছোটপুল পর্যন্ত রাস্তানালা মেরামত জরুরি, আগ্রাবাদ একসেস রোডের নাম চট্টল বীর মহিউদ্দিন নামকরণ করা হোক | দৈনিক আজাদী
  প্রচ্ছদ উপ-সম্পাদকীয় চিঠিপত্র হালিশহর রোড বেপারী পাড়া জামে মসজিদ থেকে ছোটপুল পর্যন্ত রাস্তানালা মেরামত জরুরি,...
  বুধবার , ২৭ ডিসেম্বর, ২০১৭ at ৪:১৯ পূর্বাহ্ণ
  আমরা বন্দর নগরীর দঃ আগ্রাবাদ ২৭ নং ওয়ার্ডস্থ জোয়ার কবলিত এলাকার অসহায় জনসাধারণ। এক যুগের উপরে আমরা মহেশখালের জোয়ারের তান্ডবে জর্জরিত ক্ষতিগ্রস্ত। সামান্য বৃষ্টি ও জোয়ারে বাড়িঘর রাস্তাঘাট ডুবে যায়। দোকানপাট, স্কুল, কলেজ মসজিদ মাদ্রাসা বন্ধ থাকে। বাড়ি ঘরে শান্তিতে বসবাস করা কষ্টসাধ্য। তাছাড়া জেলা পুলিশ লাইন ছোটপুল খাল ও হালিশহর বড়পুল খালের ভরাট মাটি উত্তোলন জরুরি। এখন শুষ্ক মৌসুম জনগণের দুর্ভোগ লাঘবে রাস্তা ও নালা মেরামতের উপযুক্ত সময়।
  সদ্য প্রয়াত বীর মুক্তিযোদ্ধা চট্টলবীর সাবেক সফল মেয়র আলহাজ্ব মহিউদ্দিন চৌধুরীর রূহের মাগফেরাত কামনা করছি এবং এই মানবতাবাদী মেয়রের কুলখানিতে নিহতদের এবং শোকাহত পরিবারের প্রতি সমবেদনা জানাই। উল্লেখ্য আগ্রাবাদ একসেস রোডের নাম পরিবর্তন করে চট্টলবীর আলহাজ্ব মহিউদ্দিন চৌধুরীর নামে নামকরণ করা হোক। এ ব্যাপারে জেলা প্রশাসক, মাননীয় সি,ডি,এ, চেয়ারম্যান ও মাননীয় চসিক মেয়রের আশু হস্তক্ষেপ কামনা করছি।